ผู้ใช้:Scholar - วิกิพีเดีย

# ผู้ใช้:Scholar

### จากวิกิพีเดีย สารานุกรมเสรี

กระทิง

          Gaur[[ภาพ:[[ภาพ:]]]]

Bos frontalis (Lambert; 1804) ลักษณะ : กระทิงเป็นวัวป่า ที่มีขนาดใหญ่ เมื่อโตเต็มที่สูงที่ไหล่ถึง 1.8 เมตร และมีน้ำหนักเกือบ 1,000 กิโลกรัม มีหนอกคอสูง เห็นเป็นสันชัดเจน แล้วหักลงตรงกลางหลัง ลำตัวสีดำ หรือสีน้ำตาลแกมดำ หน้าผากมีขนสีขาวเทา หรือสีเหลือง เรียกว่า หน้าโพ ส่วนขาทั้งสี่ตั้งแต่ระดับหัวเข่าลงไป ถึงกีบสีขาว เช่นเดียากับสีหน้าผาก ดูคล้ายสวม ถุงเท้าสีขาว กระทิงมีเขาทั้งสองเพศ ส่วนฐานของเขาสีน้ำตาลไหม้ ตอนกลางสีเหลือง และปลายเขาสีออกดำ

อุปนิสัย : กระทิงชอบออกหากินสลับไปกับ การพักนอนตลอดทั้งวัน โดยเวลากลางวัน จะหากินในป่ารกทึบ และเวลากลางคืนหากินในป่าโปร่งและทุ่งหญ้า อาหารได้แก่ หญ้า ไม้พุ่ม ไม้เถา และใบไม้ กระทิงอยู่กันเป็นฝูง 8-12 ตัว มีจ่าฝูงคอยดูแล ผสมพันธุ์ในเดือนพฤศจิกายนจนถึงเดือนมกราคม ตกลูกครั้งละ 1 ตัว

ที่อยู่อาศัย : กระทิงสามารถอยู่ในป่าได้เกือบทุกประเภท แต่ชอบป่าที่มีความชื้นมาก ๆ

เขตแพร่กระจาย : กระทิงมีแพร่กระจาย อยู่ในประเทศอินเดีย เนปาล ยูนนาน พม่า อินโดจีน และแหลมมลายู ในประเทศไทย เคยพบทั่วไปในป่าทุกภาค แต่ปัจจุบันพบอาศัยอยู่เฉพาะ ในเขตอุทยานแห่งชาติ และเขตรักษาพันธุ์ สัตว์ป่าบางแห่งเท่านั้น เช่น อุทยานแห่งชาติเขาใหญ่ น้ำหนาว ทุ่งแสลงหลวง เอราวัณ แก่งกระจาน และในเขต รักษาพันธุ์สัตว์ป่าสลักพระ ห้วยขาแข้ง ทุ่งใหญ่นเรศวร คลองแสง ภูหลวง ภูเขียว เขาบรรทัด อมก๋อย และเขาสอยดาว

สถานภาพ : กระทิงจัดเป็นสัตว์ป่าคุ้มครอง และอนุสัญญา CITES จัดไว้ใน Appendix 1

สาเหตุของการใกล้จะสูญพันธุ์ : ปัจจุบัน กระทิงได้ลดจำนวน ลงอย่างรวดเร็ว เนื่องจากการตัดถนน เข้าไปชักลากไม้ ในป่าสัมปทาน ทำให้พรานสามารถบุกลึกเข้าไปล่ากระทิงได้ อีกทั้งประสิทธิภาพของปืนที่ใช้ล่า มีสูงมากกระทิงจึง ถูกไล่ยิง เพื่อเอาเขาที่สวยงามมาขาย ให้แก่บุคคลที่นิยมชมชอบเขาสัตว์ และเอาเนื้อมาใช้เป็นอาหาร

เอกสารอ้างอิง หนังสือพืชและสัตว์ที่ใกล้จะสูญพันธุ์ในประเทศไทย โดย สถาบันวิจัยวิทยาศาสตร์และเทคโนโลยีแห่งประเทศไทย สาขาวิจัยนิเวศวิทยา ร่วมกับ มูลนิธิคุ้มครองสัตว์ป่าและพรรณพืชแห่งประเทศไทย ในพระบรมราชินูปถัมภ์ ผู้สนับสนุน UNITED STATES OF AMERICA , WWF

ดึงข้อมูลจาก "http://th.wikipedia.org../../../s/c/h/%E0%B8%9C%E0%B8%B9%E0%B9%89%E0%B9%83%E0%B8%8A%E0%B9%89%7EScholar_871c.html".

##### Views

- หน้าผู้ใช้
- อภิปราย
- รุ่นปัจจุบัน

##### ค้นหา